РЕПУБЛИКА СРБИЈА
ОПШТИНА ЖИТОРАЂА
ИЗБОРНА КОМИСИЈА ОПШТИНЕ ЖИТОРАЂА
Број: 013-141/2026
Дана: 19.10.2026. године
Ж и т о р а ђ а

З А П И С Н И К
11. седнице Изборне комисије општине Житорађа (у даљем тексту: Комисија), одржане дана 19. октобра 2026. године, са почетком у 08:30 часова.
Седница се одржава у Великој сали Скупштине општине Житорађа.
Седници Комисије присуствују: 
- Јована Атанасковић, председница, 
- Данијела Милић, члан,
- Милан Томић, члан,
- Жељко Ћирић, члан,
- Миљана Филиповић, члан,
- Владица Гавриловић, заменик члана,
- Марина Радојковић, члан,
- Милош Војиновић, заменик члана,
- Љубиша Костић, члан,
- Марјан Јанковић, члан,
- Бојан Милић, члан,
- Горан Голубовић, члан,
- Бојан Коцић, заменик члана,
- Лазар Савић, члан,
- Страхиња Пиловић, члан,
- Драган Миленковић, члан,
- Миљана Станковић, члан,
- Миодраг Стевановић, члан,
- Синиша Величковић, члан.


Седници Комисије присуствује и Марјана Стевановић, секретар Комисије и Марко Стошић, заменик секретара Комисије.
Записник са седнице води Марјана Стевановић, секретар Комисије.
Седницу је отворила и њеним радом руководи председница Комисије Јована Атанасковић.
Констатује сe да седници Комисије присуствује већина од укупног броја чланова Комисије, те се седница може одржати.
Пре утврђивања дневног реда председница је напоменула да у записнику са претходно одржане седнице, који је члановима достављен електронским путем као материјал за седницу, није евидентиран члан комисије у сталном саставу, Милан Томић, као и то да је начињена техничка грешка код констатације за 3. тачку дневног реда – „Доношење Одлуке о давању овлашћења председници Изборне комисије општине Житорађа за доношење решења о промени председника, заменика председника, члана и заменика члана бирачких одбора у општини Житорађа“. Наиме, записником је констатовано да је ова тачка усвојена са 18 гласова за и 1 „против“, а уместо тога треба да стоји Комисија је са 18 гласова „за“ и 1 „уздржан“ донела Одлуку о давању овлашћења председници Изборне комисије општине Житорађа за доношење решења о промени председника, заменика председника, члана и заменика члана бирачких одбора у општини Житорађа“.

Након тога је позвала присутне чланове да се изјасне о записнику са 10. седнице одржане дана 14.10.2026. године.
Констатује се да примедби на садржину записника није било.
Комисија је једногласно усвојила записник са 10. седнице одржане 14.10.2026. године.
Председница Комисије предочила је члановима предложени дневни ред.
Није било предлога за измену и допуну предложеног дневног реда.
Дневни ред је стављен на гласање.
Констатује се да је Комисија једногласно утврдила следећи
Д н е в н и   р е д

1. Доношење Решења о одређивању накнаде трошкова горива за превоз изборног материјала за спровођење избора за народне посланике расписаних за 25.октобар 2026.године,
2. Доношење Одлуке о одређивању лица задуженог за праћење излазности бирача и унос и достављање података путем веб аликације,
3. [bookmark: _Hlk243554680]Доношење Одлуке о одређивању лица задуженог за пријем обавештења о пријави за гласање ван бирачког места на изборима за народне посланике расписаним за 25.октобар 2026.године,
4. Разно.

РАСПРАВА ПО ДНЕВНОМ РЕДУ

[bookmark: _Hlk242785304][bookmark: _Hlk241670348]Прва тачка дневног реда: Доношење Решења о одређивању накнаде трошкова горива за превоз изборног материјала за спровођење избора за народне посланике расписаних за 25.октобар 2026.године.

Председница је обавестила присутне да је Републичка изборна комисија донела Одлуку о накнадама, материјалним и другим трошковима за спровођење избора за народне посланике, расписаним за 25.октобар 2026.године, којом је одређена накнада за набавку горива за превоз изборног материјала у износу од 3.000,00 динара по бирачком месту, што за 27 бирачких места на територији општине Житорађа износи укупно 81.000,00 динара. У предлогу Решења о одређивању накнаде трошкова горива за превоз изборног материјала за спровођење избора за народне посланике расписаних за 25.октобар 2026.године, одређена је накнада трошкова горива за наведене намене у износима приказаним по бирачким местима, а у складу са удаљеношћу бирачког од места седишта општинске изборне комисије. Председница је нагласила да део накнаде на име трошкова горива у укупном износу од 81.000,00 динара припада и општинској управи, како би се покрили трошкови превоза до седишта Републичке изборне комисије и седишта Топличког управног округа. 

[bookmark: _Hlk242785864]Комисија је једногласно (19 гласова „за“), донела Решење о одређивању накнаде трошкова горива за превоз изборног материјала за спровођење избора за народне посланике расписаних за 25.октобар 2026.године.

[bookmark: _Hlk242785603]Друга тачка дневног реда: Доношење Одлуке о одређивању лица задуженог за праћење изласности бирача и унос и достављање података путем веб аликације.
Председница је обавестила присутне да је Републичка изборна комисија проследила списак бирачких места за која ће се пратити изласност бирача и уносити и достављати подаци путем веб апликације у временским интервалима прописаним Упутством о начину праћења излазности бирача на изборе. За нашу општину одређена су бирачка места број 14 и 22, односно за ова бирачка места ће овлашћено лице на описан начин прослеђивати податке о излазности бирача, а предлог је да се за овлашћено лице одреди Милан Томић, члан Изборне комисије општине Житорађа у сталном саставу.

Комисија је са 16 гласова „за“ и 3 гласа „уздржан“ донела Одлуку о одређивању лица задуженог за праћење изласности бирача и унос и достављање података путем веб аликације.

Трећа тачка дневног реда: Доношење Одлуке о одређивању лица задуженог за пријем обавештења о пријави за гласање ван бирачког места на изборима  за народне посланике расписаним за 25.октобар 2026.године.

Председница је нагласила да бирачи који због тешке болести, старости или инвалидитета нису  у могућности да гласају на бирачком месту имају могућност да 72 часа пре дана одређеног за гласање до 11,00 часова на дан гласања поднесу пријаву за гласање ван бирачког места. Овом Одлуком се предлаже да овлашћено лице за пријем обавештења о пријави за гласање ван бирачког места на изборима  за народне посланике расписаним за 25.октобар 2026.године буде Миљана Филиповић, члан Изборне комисије општине Житорађа у сталном саставу.
Одлуком се такође одређује да је за објављивање на веб-презентацији Републичке изборне комисије до отварања бирачких места информације о укупном броју бирача који су у општини Житорађа до дана гласања обавестили Изборну комисију општине Житорађа да желе да гласају ван бирачког места задужена Марјана Стевановић, секретар комисије.   

Комисија је са 17 гласова „за“ и 2 гласа „уздржан“ донела Одлуку о одређивању лица задуженог за праћење изласности бирача и унос и достављање података путем веб аликације.

[bookmark: _GoBack]Четврта тачка дневног реда: Разно.

Председница је обавестила чланове да ће се примопредаја изборног материјала између координатора Републичке изборне комисије и Изборне комисије општине Житорађа извршити 20. октобра у Прокупљу у 13:40 часова.
Такође је информисала чланоце о терминима одржавања обука за чланове бирачких одбора и позвала све да присуствују истим.

Седница је завршена у 08.45 часова.

                    СЕКРЕТАР					    	    ПРЕДСЕДНИЦА


Марјана Стевановић						  Јована Атанасковић





